Xoakin Peyro
Xoakin Peyro Lukas (isp. Joaquín Peiró Lucas; 29 yanvar 1936, Madrid – 18 mart 2020[…], Madrid) ― hücumameyilli yarımmüdafiəçi mövqeyində çıxış etmiş İspaniya oyunçusu və məşqçisi. Peşəkar karyerasının başladığı və sona çatdığı "Atletiko Madrid" klubunda çıxış edərkən o, səkkiz La Liqa mövsümü ərzində 166 oyuna 95 qol vurmağı bacarmışdır. Daha sonra o, İtaliyaya köçdü və 10 il ərzində 3 müxtəlif klubun şərəfini qorudu. O, İspaniya millisini iki Dünya Kubokunda təmsil etmişdir. 1978-ci ildən başlayaraq 30 ilə yaxın Peyro məşqçi kimi işləməyə başladı.